РЕГЛАМЕНТ (ЕО) № 696/2007 НА КОМИСИЯТА
от 20 юни 2007 година
за определяне в каква степен могат да бъдат приети заявленията за лицензии за внос, подадени през юни 2007 г., в рамките на тарифните квоти за внос на някои продукти от сектора на свинското месо за периода от 1 юли до 30 септември 2007 г.
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1458/2003 на Комисията от 18 август 2003 г. относно откриването и управлението на тарифни квоти в сектора на свинското месо (1), и по-специално член 5, параграф 6 от него,
като има предвид, че:
(1)
Подадените заявления за лицензии за внос за третото тримесечие на 2007 г. са за количества, по-малки от наличните, и следователно могат да бъдат удовлетворени изцяло.
(2)
Следва да се определи излишъкът, който да се прибави към наличното количество за следващия период.
ПРИЕ НАСТОЯЩИЯ РЕГЛАМЕНТ:
Член 1
1. На заявленията за лицензии за внос, подадени за периода от 1 юли до 30 септември 2007 г. по силата на Регламент (ЕО) № 1458/2003, се дава ход в степента, посочена в Приложение I.
2. За периода от 1 октомври до 31 декември 2007 г. заявленията за лицензии за внос могат да се подават за цялото количество, посочено в Приложение II, в съответствие с разпоредбите на Регламент (ЕО) № 1458/2003.
Член 2
Настоящият регламент влиза в сила на 21 юни 2007 година.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 20 юни 2007 година.